《寄何稼隐》
宋代·方一夔

忆昔相逢霜露寒，再三与我返乡关。溪行散乱飞蓬鬓，旅泊凄凉落日颜。

活计独传鸿宝苑，清游重上鹿门山。崇朝触石需滂沛，笑我閒云苦未閒。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。